A Kollégiumok Igazgatójának 12/2022. sz. határozata a Selye János Kollégiumban a Stipendium Hungaricum Ösztöndíjban részesülő doktorandusz hallgatók esetében alkalmazandó vendégdíjakról a 2022. szeptember 1-től 2023. augusztus 31-ig terjedő időszakra

A Selye János kollégium vendégszobának hasznosítása során törekedni kell olyan hallgatók elhelyezésére, akik elhelyezésükkel aktívan részt vállalhatnak az épületben működő Szakkollégium programjaiban. Ez elősegíteni, hogy az elhelyezett doktoranduszok idővel a Szakkollégium teljes jogú tagjaivá váljanak.

Az egyetem a doktoranduszok elhelyezésükért az ösztöndíjuk lakhatási támogatásából 40.000,-Ft/hó összeget átkönyveléssel rendezi, míg a hallgatók a NEPTUN rendszeren keresztül további, az elhelyezésük komfortfokozatától függő térítési díjat fizetnek. Ennek kedvezményes összegét az alábbiakban állapítom meg:

|  |  |  |  |
| --- | --- | --- | --- |
|  | 1 fő | 2 fő | 3 fő |
| egyágyas lakószoba | 10.000,-Ft/hó | - | - |
| kétágyas lakószoba | 10.000,-Ft/hó | 5.000,-Ft/hó | - |
| háromágyas lakószoba | 15.000,-Ft/hó | 7.500,-Ft/hó | 5.000,-Ft/hó |

(A megállapított díjak érvényesek a Kátai Gábor kollégiumban elhelyezett doktorandusz ösztöndíjas hallgatókra is.)

Az elhelyezés során a rendelkezésre álló vendégszobákat úgy kell feltölteni, hogy kétágyas szobában a lehetőség szerint kettő, háromágyas szobába három hallgató kerüljön elhelyezésre. Amennyiben két kétágyas szobát 1-1 azonos nemű hallgató vesz igénybe, a hallgatók összeköltöztetését el kell végezni. Amennyiben erre a hallgató miatt nem kerül sor, az elhelyezésért a lakószoba megállapított kedvezmény nélküli havi díja kerül kiírásra.

A kedvezményes elhelyezés 12 hónapra szól, egyetemi támogatással valósul meg, ezért az elhelyezett hallgató köteles életvitel szerűen igénybe venni a férőhelyét. Amennyiben ez nem valósul meg, úgy az elhelyezésért a mindenkor megállapított vendégdíjat kell alkalmazni.

Doktoranduszhallgató által fogadott vendég alkalmi elhelyezésének érvényes térítési díja egységesen 1.500 Ft /fő/ éj. Tartósan (3 napot meghaladóan) vendéget csak előre bejelentett módon és az erre kijelölt vendégszobában fogadhat a hallgató.

Budapest, 2022. július 28.

 Dr. Godó Ferenc

 igazgató

 sk